Държавен вестник, бр. 35, 2011 г., стр. 37

БРОЙ  35	
Д Ъ Р Ж А В Е Н  В Е С Т Н И К 	
СТР.  37  
(8) Спортист, когото Антидопинговият център 
е включил в своя Регистър на спортистите за 
тестване, е длъжен да спазва изискванията на 
наредбата, включително задължението за по­
даване на информация за местонахождението 
си по Международния стандарт за тестване, 
освен ако извести писмено Антидопинговия 
център, че е прекратил спортносъстезателната 
си дейност или че е информиран, че не отго­
варя на критериите за включване в Регистъра 
на спортистите за тестване на Антидопинговия 
център. 
(9) Спортист, който е известил писмено 
Антидопинговия център, че прекратява своята 
спортносъстезателна дейност, не може да се 
завърне към такава, освен ако извести Ан­
тидопинговия център за това поне 6 месеца 
преди датата на очакваното си завръщане. За 
посочения период до действителното завръщане 
към спортносъстезателна дейност спортистът е 
длъжен да бъде на разположение за извънсъсте­
зателно тестване без предизвестие, както и при 
поискване да спазва изискванията за подаване 
на информация за местонахождението си по 
Международния стандарт за тестване. 
(10) Лицензираните спортни организации 
могат да определят специфични изисквания за 
прекратяване на и завръщане към спортносъс­
тезателна дейност, различни от тези по ал. 9.
Чл. 11. (1) Спортистите носят отговорност 
за всяка забранена субстанция или нейни 
метаболити или маркери, открити в техните 
проби, както и за притежаването на ресурси 
за прилагане на забранен метод.
(2) Спортистите не носят отговорността по 
ал. 1, ако:
1. забранената субстанция, нейните метабо­
лити или маркери не надвишават граничното 
ниво, определено в Списъка на забранените 
субстанции и методи на САА или в Междуна­
родния стандарт за лаборатории и техническите 
документи към него;
2. са получили разрешение за терапевтична 
употреба на откритите забранени субстанции 
или забранени методи и концентрацията им не 
надвишава праговите лимити съгласно Списъка 
на забранените субстанции и методи;
3. използването на откритата забранена 
субстанция или забранен метод е следствие от 
предприети спешни медицински мерки, въз­
препятстващи тежки увреждания на спортиста.
(3) Спортистите са длъжни да информират 
лекуващите ги лекари за отговорността си по 
ал. 1.
Чл. 12. Лицензираните спортни организации 
приемат с решение на управителния си орган 
антидопингови правила, съобразени с изис­
кванията на Световния антидопингов кодекс 
и наредбата. 
Чл. 13. (1) Медицинските лица, работещи в 
областта на спорта, при лечение на спортисти 
са длъжни:
1. да не препоръчват, предписват, дават 
или прилагат лекарства, съдържащи забранени 
субстанции, ако те могат да бъдат заменени с 
други, които не съдържат такива субстанции;
2. да не препоръчват, предписват, прилагат 
или предлагат използването на забранени ме­
тоди, ако те могат да бъдат заменени с такива, 
които не са забранени.
(2) Медицинските лица, работещи в областта 
на спорта, при лечение на спортисти може да 
не спазят правилата по ал. 1 при условие на 
спешност. 
(3) След оказване на спешната помощ по 
ал. 2 медицинското лице е длъжно незабавно 
писмено да извести изпълнителния директор 
на Антидопинговия център и спортиста за 
приложеното лечение.
Раздел ІІ
Списък на забранените субстанции и методи и 
разрешения за терапевтична употреба
Чл. 14. (1) Световната антидопингова аген­
ция ежегодно изготвя и публикува като меж­
дународен стандарт Списъка на забранените 
субстанции и методи, в който изчерпателно се 
изброяват забранените субстанции и забранените 
методи. Измененията в Списъка на забранените 
субстанции и методи влизат в сила за Репу­
блика България по реда на Международната 
конвенция за борба с употребата на допинг в 
спорта, ратифицирана със закон от Народното 
събрание (ДВ, бр. 105 от 2006 г.).
(2) Списъкът на забранените субстанции и 
методи се разпространява от Антидопинговия 
център до всички лицензирани спортни орга­
низации и Българския олимпийски комитет и 
се публикува на интернет страницата на Ан­
тидопинговия център и на Министерството на 
физическото възпитание и спорта.
(3) Списъкът на забранените субстанции и 
методи се прилага към антидопинговите пра­
вила, приети от всяка лицензирана спортна 
организация.
(4) За целите на прилагане на глава пета 
всички забранени субстанции ще бъдат нарича­
ни „специфични субстанции“ с изключение на: 
1. субстанциите от класовете на анаболните 
средства и хормоните; 
2. онези стимуланти, хормонални антагонисти 
и модулатори, които Списъкът на забранените 
субстанции и методи идентифицира като заб­
ранени субстанции. 
(5) Забранените методи не са специфични 
субстанции.
(6) Определянето на Списъка на забранените 
субстанции и методи от САА и класифицирането 
в него на субстанциите в категории е оконча­
телно и не подлежи на оспорване от спортиста 
или друго лице въз основа на аргумента, че 
субстанцията или методът не са маскиращи